open-index/open-wikipedia-markdown huggingface dataset:
הפוליקליניקה האוניברסיטאית אגוסטינו ג'מלי

**הפוליקליניקה האוניברסיטאית אגוסטינו ג'מלי** (באיטלקית: **Fondazione Policlinico Universitario Agostino Gemelli**) הוא בית חולים כללי בעיר רומא, בירת איטליה. בבית החולים 1,558 מיטות אשפוז, וככזה הוא הגדול ברומא ובית החולים השני בגודלו באיטליה כולה.

## בית החולים
הקמת בית החולים החלה בשנת 1959 על גבי גבעת מונטה מריו שבצפון-מערב רומא. הוא החל לפעול ב-1964. הוא נקרא על שמו של מייסד האוניברסיטה הקתולית של הלב הקדוש, האח הפרניצסקני והרופא אגוסטינו ג'מלי.

המוסד הוא בית חולים אוניברסיטאי ומסונף לבית הספר לרפואה של האוניברסיטה הקתולית הלב הקדוש. מתקיימים בו גם לימודי סיעוד ופיזיותרפיה.

קמפוס בית החולים משתרע על פני שטח של 370 דונם וטובל בירק ועצים. הוא כולל גם מעבדות מחקר ומעונות סטודנטים. וילה ששכנה על הגבעה לפני בניית בית החולים עליה ושימשה בעבר כמנזר משולבת כיום בקמפוס ומשמשת ככנסייה המרכזית בו וכמקום מושבו של מכון לביואתיקה. בתחילת שנות האלפיים נבנה בקמפוס בניין חדש, שבו שוכנים כיום המחלקה לרפואה דחופה ומרבית חדרי הניתוח. בשנת 2015 נפתח בו אולם להקרנת סרטים (Medicinema) בקיבולת של 130 מקומות, המותאם לשימושם של חולים במיטות ובכיסאות גלגלים.

סטטיסטיקת פעילות לשנת 2015:
* 30,000 מבקרים מדי יום
* 80,000 ביקורים בחדר המיון
* 95,000 אשפוזים
* 45,000 ניתוחים
* 10,000 טיפולי דיאליזה
* 6,000,000 פעולות רדיולוגיות
* 5,000 עובדים, מהם 1,000 רופאים ו-2,000 אחיות ואחים
*מחקר רפואי בבית החולים והאוניברסיטה: 323 ניסויים, 1,500 מאמרים, 17 פטנטים.

בית החולים הוא מרכז בולט באיטליה לניתוחי גידולים בכבד ובמערכת העיכול ולהשתלת איברים. תחום מומחיות נוסף בו הוא טיפול במחלות אנדוקריניות ומטבוליות. בשנת 2015 נפתח בבית החולים חדר ניתוח היברידי ובו מכשירי הדמיה. קיים בו מכון רדיותרפיה חדיש, מרכז לטיפול במחלות נוירו-מוסקולריות ומרכז סימולציה רפואית בשטח של 1,200 מטר רבוע.

בין המטופלים הידועים שטופלו בבית החולים היה האפיפיור יוחנן פאולוס השני, שעבר בו ניתוח חירום לאחר ניסיון ההתנקשות בחייו בשנת 1981. האפיפיור טופל בבית החולים מספר פעמים נוספות במהלך השנים. מטופלים מפורסמים אחרים היו הפוליטיקאים ג'וליו אנדראוטי ופרנצ'סקו קוסיגה, האם תרזה וסטפן הוקינג וכן האפיפיור פרנציסקוס. בשנת 2009 הוצב מול הכניסה לבית החולים פסל של יוחנן פאולוס השני.

## קישורים חיצוניים

* 
* The Gemelli: The Pope's hospital, באתר חדשות ה-BBC, 2 בפברואר 2005

קטגוריה:איטליה: בתי חולים
קטגוריה:רומא: מבנים
התיאטרון הלאומי (בודפשט)

[ממוזער|250px|התיאטרון החדש-[2002. צילום אווירי]]
**התיאטרון הלאומי** **של בודפשט** (בהונגרית: budapesti **Nemzeti Színház)** הוא תיאטרון ותיק, הממוקם ברובע 9, בודפשט. הוא נפתח בשנת 2000. התיאטרון הוקם מחדש ב-1 באוגוסט 2002 עם הקמת חברת "התיאטרון הלאומי בע"מ" (Nemzeti Színház Rt). התיאטרון פתח את שעריו באופן סמלי ב-15 במרץ יום העצמאות של הרפובליקה ההונגרית דהיום. חברת התיאטרון הצהירה בתקנונה: "החברה מתכוונת להמשיך במסורת של הערכת כל כותבי ויוצרי ספרות הדרמה ואמנות הבמה ההונגרית והאוניברסלית בתיאטרון הלאומי החדש שנבנה, באופן הראוי לחשיבות המוסד."

## ההתחלה
התיאטרון הלאומי נפתח לראשונה בשנת 1837 מול מלון אסטוריה (1837–1908) אבל אז היה שמו "התיאטרון ההונגרי של פשט" והחל לפעול תחת שם זה עד 1840 כאשר הפך לבעלות של המדינה ולא של מחוז בפשט, כדי לפעול בשם זה מעל 163 שנים. התיאטרון החליף מבנים לתקופת פעילות זמנית (שהפך לדי קבוע) לאחר המבנה הראשון. תחילה בכיכר לויזה בְּלַהַה (1908–1964), ואחרי זה בבניין בכיכר שאנדור הבשי (מ-1966).

## התיאטרון החדש
זהו המוסד הראשון שהוקם ממש כתיאטרון לאומי בבודפשט, ושבנייתו נועדה במקור למטרה זו, ולא הוקם באופן ארעי. ב־1 באוגוסט 2000 הוקם התיאטרון על ידי המדינה ופועל כחברת מניות פרטית מוגבלת ונמצא תחת שליטתו הישירה של המשרד הממשלתי למשאבי אנוש. אף על פי שהתיאטרון החדש איננו היורש של התיאטרון הלאומי שנפתח בשנת 1837 - ששמו שונה חודש לאחר מהקמתו ל"תיאטרון ההונגרי של פשט" אף על פי שעל פי החלטת הפרלמנט תפקידו האמנותי היה להעריך את יוצרי "ספרות התיאטרון ההונגרית והאוניברסלית" התיאטרון הלאומי החדש כיום ממשיך את מסורתו ארוכת השנים.

הבניין של התיאטרון החדש הוקם על מגרש בבעלות המדינה.

הבנייה נמשכה מספטמבר 2000, כמעט 16 חודשים.

הצגת חנוכת הבית הייתה מחזהו של אימרה מדאץ': טרגדיית האדם, בבימויו של יאנוש סיקורה.

## לקריאה נוספת
* מסמך הייסוד Dr. Hiller István: Az intézmény alapító okirata, Nemzeti Erőforrás Minisztériuma - 2008. december 23.
* A Nemzeti Színház 150 éve. Szerk. Kerényi Ferenc. Budapest: Gondolat (1987)
* תולדות התיאטרון הלאומי **Rédey Tivadar:** A Nemzeti Színház történet / Az első félszázad - 1937. (Online változat a MEK-ben)

* National Theatre in the Hungarian Theatrical Lexicon (György, Székely. *Magyar Színházművészeti Lexikon*. Budapest: Akadémiai Kiadó,,
* László, Kósa. A cultural history of Hungary. Budapest: Osiris Kiadó, 1998. 
* Nemzetiszinhaz.hu article - A brief article at the building, the garden, and a historical overview the on the official homepage (en)
* Sulinet.hu article - An article on the history of the building on Sulinet.hu (hu)
* Index.hu article - An article detailing the demolition of the People's Theatre in 1965 (hu)))

## קישורים חיצוניים

*  
*Official home page of the National Theatre (en)
*Anniversaries – Self-Portraits - The National Theatre National Relic Exhibition Hall, February 1, 2008 – March 18, 2008 (en)
* Music and Musical Genres on the Pre-Erkel Hungarian Stage (.rtf) (en)
*Csatolna.hu gallery - A gallery of images of the new National Theatre
*Aerila photographs of the Theatre

## הערות שוליים

קטגוריה:תיאטרון הונגרי
קטגוריה:בודפשט: מבנים
קטגוריה:בודפשט: תרבות
פורד פלקון XB

**פורד פלקון XB** (באנגלית: **Ford Falcon XB**, קרוי גם: **Ford Futura (XB)**, קרוי גם: **Ford Fairmont (XB)**) היא מכונית משפחתית גדולה מתוצרת יצרנית הרכב **Ford Australia** , חברת בת של **[[פורד]]** אשר יוצרה בין השנים 1973–1976 באוסטרליה.

## תצורות

* 4 דלתות - סדאן (6 נוסעים: 3+3, 5 נוסעים: 2+3)
* 5 דלתות - סטיישן
* 2 דלתות - קופה הרדטופ
* 2 דלתות - מסחרית
* 2 דלתות - טנדר ("Falcon Utility", "Falcon Deluxe Utility")

## תמונות

קובץ:1975 Ford Falcon 500 (XB) (11432388035).jpg | "פורד פלקון XB", שנת 1976
קובץ:1973 Ford XB Fairmont (5125190947).jpg | "פורד פיארמונט XB", שנת 1973
קובץ:1973-76 XB Van Falcon GS==.JPG | "פורד פלקון XB" - מסחרית
קובץ:Ford Falcon 500 GS 351 Ute (XB Series) (16648736411).jpg | "פורד פלקון XB" - טנדר
קובץ:1973-1976 Ford Falcon (XB) GT sedan (2015-01-01) 03.jpg | "פורד פלקון XB" דגם "GT" - מבט לתא הנהג ולוח מחוונים


## ראו גם
* פורד
* פורד פלקון
* פורד פלקון XP
* פורד פלקון XG
* פורד פלקון ED
* פורד XY פלקון GT

## קישורים חיצוניים

## הערות שוליים

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
XB
קטגוריה:דגמי מכוניות שהושקו ב-1973
קטגוריה:כלי רכב המיוצרים באוסטרליה
יחסי דנמרק–תוניסיה

**יחסי דנמרק–תוניסיה** הם היחסים הדו-צדדיים שבין ממלכת דנמרק לבין הרפובליקה התוניסאית. שגרירות דנמרק באלג'יר אמונה על היחסים עם תוניסיה לצד קונסוליה של כבוד בתוניס, ואילו שגרירות תוניסיה בהאג מייצגת אותה בדנמרק, וכן יש לה קונסוליה של כבוד בקופנהגן. בנוסף, שתי המדינות חברות באיחוד מדינות הים התיכון.

שתי המדינות כוננו יחסים דיפלומטיים ביניהן ב-1959.

## סחר
בשנת 2017 הסתכם היקף הסחר בין המדינות בכ-30 מיליון דולר. עיקר הסחורות שייצאה דנמרק לתוניסיה כללו נייר, מכונות וציוד אלקטרוני, ואילו עיקר הסחורות שייצאה תוניסיה לדנמרק כללו ציוד חשמלי ואלקטרוני, מלח, גופרית, אדמה, אבן, טיח ועוד.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי דנמרק–תימן

**יחסי דנמרק–תימן** הם היחסים הדו-צדדיים שבין ממלכת דנמרק לבין הרפובליקה התימנית. דנמרק מיוצגת בתימן על ידי השגרירות שלה בריאד, ערב הסעודית, ואילו תימן מיוצגת בדנמרק באמצעות השגרירות שלה בברלין, גרמניה.

## היסטוריה
במהלך מלחמת האזרחים בתימן ומבצע סופה נחרצת, וכן לאחר רצח העיתונאי ג'מאל ח'אשוקג'י, דנמרק השעתה את כל ייצוא הנשק שלה לערב הסעודית, בין היתר לאחר שהביעה חששות מהנעשה בתימן.

כמו כן, בינואר 2019 מונה הגנרל הדני מייקל לולסגארד לעמוד בראש כוח המשקיפים הבינלאומי בתימן.

## סחר
בשנת 2015 הסתכם היקף הסחר בין שתי המדינות בכ-50 מיליון דולר. עיקר המוצרים שייצאה דנמרק לתימן כללו מוצרי חלב, דבש, ביצים ומוצרי מזון נוספים, ועיקר הייצוא של תימן לדנמרק כלל פלסטיק ומוצרי מזון.

### סיוע דני לתימן
כחלק ממעורבותה במלחמת האזרחים בתימן, בשנת 2018 דנמרק העבירה לתימן סיוע בסך 70 מיליון כתר דני, זאת נוסף ל-219 מיליון כתר דני שהעבירה במהלך 2017 במטרה לסייע הומניטרית לתושבי תימן.

## הערות שוליים

קטגוריה:ערכים ללא קטגוריות פיזיות - יחסי חוץ
פרויד (סדרת טלוויזיה)

**פרויד** (באנגלית: **Freud**) היא סדרת טלוויזיה אוסטרית-גרמנית שנוצרה על ידי מרווין קרן ומככבים בה רוברט פינסטר בדמותו של **[[זיגמונד פרויד]]**, לצידם של אלה רמפף בדמותה של המדיומית **פלור סלומה** וגיאורג פרידריך בדמותו של קצין המשטרה הוותיק **אלפרד קיס**. הסדרה הוצגה לראשונה ב-24 בפברואר 2020, במהלך פסטיבל הקולנוע הבינלאומי בברלין ה-70, בו שודרו שלושת הפרקים הראשונים, בני 55 דקות כל אחד. זהו הפרויקט המשותף הראשון של חברת ההפצה האוסטרית ORF עם שירות הזרמת המדיה "נטפליקס".

ב-15 במרץ 2020, רשת "ORF" שידרה את שני הפרקים הראשונים, ואילו ב-18 במרץ וב-22 במרץ 2020, היא שידרה ששת הפרקים האחרונים. הסדרה עלתה לשידור בכל פלטפורמות המדיה של "נטפליקס" ב-23 במרץ 2020.

## תקציר העלילה
עלילת הסדרה מתרחשת בווינה, שנת 1886, ומתמקדת בדמותו של זיגמונד פרויד הצעיר, שעדיין רחוק מלהיות דמות נערצת ברחבי העולם ואבי הפסיכואנליזה. רעיונותיו החדשניים לגבי חשיבות הלא-מודע כנים את המוניטין המקצועי שלו ואת אירוסיו למרתה, אהובתו. כמפלט, פרויד מלווה את חברו, ארתור שניצלר, לבילויים ליליים עם החברה הגבוהה של וינה, כאשר סדרת רציחות מסתוריות מטילה את אימתה על הציבור, ובפרט על אנשי החברה הגבוהה, פרויד מגייס את עזרתם של מדיום בעלת יכולות על טבעיות בשם פלור סלומה ואת קצין המשטרה הוותיק ויוצא הצבא, אלפרד קיס, במטרה לחשוף את העומדים מאחורי הפשעים.

## צוות השחקנים והדמויות
* רוברט פינסטר - **[[זיגמונד פרויד]]**
* אלה רמפף - **פלור סלומה**
* גיאורג פרידריך - **אלפרד קיס**
* כריסטוף קרצלר - **פרנץ פושכר**
* בריג'יט קרן - **לנורה**
* אדם ווקולה - קצין צעיר
* מריסה גרונלד - **הנרייט פון שנפלד**
* נדיב מולכו - **אלי ברנייס**
* לוקאס תומאס ווצל - **ליאופולד פון שנפלד**
* ריינר בוק - פרופסור **תיאודור מיינרט**
* אלס ביליק - **יולנה**
* פאבל פיבר - **ג'ייקוב פרויד**
* דניאלה גולפשין - **אנה פרויד**
* פיליפ הוכמאייר - **ויקטור פון שאפרי**
* אניה קלינג - **סופיה פון שאפרי**
* סטפן קונארסקה - נסיך הכתר **[[רודולף, נסיך הכתר של אוסטריה|רודולף]]**
* לוקאס מיקו - **גיאורג פון ליכטנברג**
* נח סעוורדה: ארתור שניצלר
* מרי-לו סיילם - **אמליה פרויד**
* קארל הרמנק הבן - **אוטו קיס**
* מירב נינידזה - **יוזף ברויאר**

## הפקה
שמאל|ממוזער|250px|כרזת הסדרה הרשמית.
צילומי העונה הראשונה התקיימו מ-8 בינואר עד 21 במאי 2019 בווינה ובפראג. הסדרה נוצרה על ידי מרווין קרן, והיא הופקה על ידי החברות "Wiener Suttle Film" ו-"Fiction Bavaria".

ההפקה מומנה על ידי קרן הקולנוע הווינאית, קרן הטלוויזיה האוסטרית וכן על ידי "Creative Europe MEDIA" וקרן הקולנוע הצ'כית, הרדיו האוסטרי ונטפליקס. "ZDF Enterprises" היו אחראיים על ההפצה והשיווק הבינלאומי.

המעצב מקס וולקוניג היה אחראי על עיצוב התלבושות, התפאורנית ורנה וגנר הייתה אחראית על עיצוב התפאורה, המאפרים דניאלה סקאלה ומרטין גייסלר היו אחראים על איפור השחקנים והמלהקת אווה רוט הייתה אחראית על עבודת הליהוק.

## קישורים חיצוניים

## הערות שוליים

קטגוריה:סדרות טלוויזיה גרמניות
קטגוריה:סדרות משטרה ופשע
קטגוריה:סדרות דרמה תקופתית גרמניות
קטגוריה:סדרות מתח גרמניות
קטגוריה:סדרות טלוויזיה גרמניות שעלו לשידור בשנות ה-2020
קטגוריה:נטפליקס: תוכניות וסדרות
קטגוריה:זיגמונד פרויד
המורדת (ספר)

**המורדת: מחצר סאטמר אל החופש** (במקור: **Unorthodox: The Scandalous Rejection of My Hasidic Roots**) הוא ספר הביכורים, אוטוביוגרפי, רב-המכר של הסופרת האמריקאית-גרמנייה יהודייה, דבורה פלדמן. הספר עובד למיני-סדרת טלוויזיה בהפקת נטפליקס.

הספר עוסק בסיפור יציאתה בשאלה של פלדמן, אל מחוץ לקהילת סאטמר בניו-יורק. עם פרסום הספר, הוא הפך לרב-מכר, ונכנס לרשימת רבי-המכר של הניו יורק טיימס, נמכר במיליוני עותקים, וזכה לתהודה רבה בתקשורת העולמית.

שם התרגום העברי לקוח מהמושג ההלכתי, "מורדת על בעלה", אישה המסרבת למלא את חובותיה.

בשנת 2020, הפיקה חברת נטפליקס מיני-סדרה הנושאת אותו השם והמבוססת של הספר. הסדרה נכתבה ועובדה על ידי אנה וינגר ואלקסה קרולינסקי, בוימה על ידי מריה שרדר, בכיכובה של שירה האס.

## הערות שוליים

קטגוריה:אוטוביוגרפיות
קטגוריה:ספרות יהודית
קטגוריה:חסידות סאטמר
קטגוריה:ספרים שעובדו לסדרות טלוויזיה
קטגוריה:יציאה בשאלה בתרבות
קנורה

**קנורה** (באנגלית: **Kenora**, הידועה גם בשם **רט פורטג**'; באנגלית: **Rat Portage**; בצרפתית: **Portage-aux-Rats**) היא עיר בפרובינציית אונטריו שבקנדה.

## גאוגרפיה
קנורה ממוקמת כ-200 ק"מ מזרחית לוויניפג, כ-1,300 ק"מ מבירת הפרוביציה, טורונטו וכ-1,429 ק"מ מבירת קנדה, אוטווה.

## תנועה ותחבורה
קנורה נמצאת ליד הכבישים 17, 17A ו-658. בנוסף, שדה התעופה קנורה  נמצא בסמוך לעיר.

## קישורים חיצוניים

* 
* 

## הערות שוליים

קטגוריה:אונטריו: ערים
קטגוריה:יישובים שהוקמו ב-1882
סאמרסייד

**סאמרסייד** (באנגלית: **Summerside**) היא עיר בפרובינציית אי הנסיך אדוארד, קנדה.

## גאוגרפיה
סאמרסייד נמצאת כ-48 ק"מ מבירת הפרוביציה, שארלוטטאון וכ-895 ק"מ מבירת קנדה, אוטווה.

## תנועה ותחבורה
סאמרסייד נמצאת ליד הכבישים 2, 11, 107, 121 ו-180. בנוסף, שדה התעופה סטמרסייד  נמצא בסמוך לעיר.

## ערים תאומות
* 

## קישורים חיצוניים

* 
* 

## הערות שוליים

קטגוריה:אי הנסיך אדוארד: ערים
ת'רי ריוורס

**ת'רי ריוורס** (באנגלית: **Three Rivers** - "שלושה נהרות") היא עיירה שנמצאת בפרובינציית אי הנסיך אדוארד, קנדה.

עיירה זו הוקמה ב-28 בספטמבר 2018 לאחר מיזוג של 7 עיירות ואזורים לא מאוגדים סמוכים. מיזוג זה כלל 2 עיירות (מונטגיו וג'ורג'טאון) ו-5 עייריות כפריות (ברודנל, קרדיגן, עמק לורן, מונטגיו התחתונה ווליפילד).

## אקלים

## קישורים חיצוניים

* 

## הערות שוליים

קטגוריה:אי הנסיך אדוארד: יישובים
קטגוריה:יישובים שהוקמו ב-2018
אדמונדסטון

**אדמונדסטון** (באנגלית: **Edmundston**) היא עיר בפרובינציית ניו ברנזוויק שבקנדה.

## גאוגרפיה
אדמונדסטון נמצאת כ-185 ק"מ מבירת הפרוביציה, פרדריקטון וכ-566.5 ק"מ מבירת קנדה, אוטווה.

## אקלים
הטמפרטורה הממוצעת היא 21 מעלות צלזיוס. החודש הכי חם הוא יולי (17 מעלות צלזיוס). החודש הכי קר הוא ינואר ( מעלות צלזיוס). כמות המשקעים הממוצעת היא 1,443 מילימטרים בשנה. חודש יוני הוא החודש הגדום ביותר (189 מ"מ גשם), וחודש פברואר הוא החודש היבש ביותר (77 מ"מ גשם).

## תנועה ותחבורה
אדמונדסטון נמצאת ליד הכבישים 2, B5, 120 ו-144. בנוסף, שדה התעופה אדמונדסטון  נמצא בסמוך לעיר.

## קישורים חיצוניים

* 

## הערות שוליים

קטגוריה:ניו ברנזוויק: ערים
קטגוריה:יישובים שהוקמו ב-1850
פרינס אלברט (ססקצ'ואן)

**פרינס אלברט** (באנגלית: **Prince Albert**) היא עיר בפרובינציית ססקצ'ואן שבקנדה. היא נקראת על שמו של אלברט, נסיך סקסה-קובורג-גותה.

## גאוגרפיה
אדמונדסטון נמצאת כ-308 ק"מ מבירת הפרוביציה, רג'יינה וכ-2,276 ק"מ מבירת קנדה, אוטווה.

## תנועה ותחבורה
אדמונדסטון נמצאת ליד הכבישים 2, 3, 55 ו-302. בנוסף, שדה התעופה פרינס אלברט  נמצא בסמוך לעיר.

## קישורים חיצוניים

* 
* 

## הערות שוליים

קטגוריה:ססקצ'ואן: ערים
קטגוריה:יישובים שהוקמו ב-1866
קטגוריה:הנסיך אלברט
Piece by Piece

***Piece by Piece*** (בעברית: **חתיכה אחר חתיכה**) הוא אלבומה השביעי של הזמרת קלי קלרקסון, אשר יצא ב-27 בפברואר 2015 על ידי חברת התקליטים תקליטי RCA. זהו גם אלבומה האחרון עם תקליטי RCA לאחר שעברה לאטלנטיק רקורדס שנה לאחר מכן.

עם יציאתו נכנס האלבום אל המקום הראשון במצעד הבילבורד 200.

## רקע והפקה
קלרקסון שיתפה פעולה עם המפיק גרג קורסטין אשר היה גם בין המפיקים של אלבומיה הקודמים, ג'ס שטקין, ג'ייסון הלברט ועוד. קלרקסון הייתה שותפה לכתיבת מספר שירים באלבום אך היא קיבלה שירים ממספר כותבים כמו הזמרים סיה וג'סטין טרנר.

בהשראת אלבומה הקודם קלרקסון רצתה שכל השירים באלבום ירגישו כאילו הם נלקחו מסרט קולנוע משלה והוא שואב השראה מפסקולים כמו Cruel Intentions ו-Love Actually ומהמוזיקאי ג'וזף טרפנס.

## סוגה
האלבום הוא אלבום קונספט אשר מספר סיפור אשר משלב נושאים כמו שיברון לב, מאבקים אישיים, שלום והעצמה. מבחינה מוזיקלית האלבום הוא אלבום אלקטרו-פופ, פופ-תזמורת, פאוור-פופ, ו-EDM, מה שבעם סימל את ההתרחקות שלה מז'אנר הפופ-רוק שאפיין אותה באלבומים קודמים.

## ביקורות, פרסים ומועמדויות
האלבום זכה לביקורות חיוביות מהמבקרים אשר שיבחו בעיקר את היכולות הווקאליות של קלרקסון, סדר השירים באלבום וההפקה שלו. האלבום ושיריו העניקו לקלרקסון 3 מועמדויות לפרס הגראמי. האלבום עצמו היה מועמד לפרס "אלבום הפופ עם הביצועים הווקאלים הטובים ביותר" ובכך שברה קלרקסון שיא בתור האמן שהיה מועמד הכי הרבה פעמים לקטגוריה זה.

בנוסף שיר הנושא והשיר "Heartbeat Song" היו מועמדים לפרס "ביצוע הסולו הטוב ביותר בשיר פופ".

## הצלחה וקידום
האלבום הגיע למקום הראשון בארצות הברית ובכך הפך לאלבום השלישי שלה לעשות זאת. בנוסף הוא גם הגיע לעשירייה הפותחת במדינות רבות בעולם ביניהם באוסטרליה, קנדה ואירלנד. הסינגל הראשון מהאלבום "Heartbeat Song" נכנס לעשירייה הפותחת בבריטניה ונהיה לשיר ה-9 שלה לעשות זאת. הסינגל השני מהאלבום היה השיר "Invincible" אך הוא זכה להצלחה פחותה ביחס לסינגל הקודם.

הסינגל האחרון מהאלבום היה שיר הנושא אשר הגיע למקום ה-8 בארצות הברית ונהיה לשיר ה-11 שלה להיכנס לעשירייה הפותחת במדינה. על מנת לקדם את האלבום יצאה לסיבוב ההופעות "Piece by Piece Tour" אשר התחיל ב-11 ביולי 2015 והסתיים ב-4 במרץ 2016. בהמשך גם יצאה גרסת רמיקסים של האלבום בשם Piece by Piece Remixed אשר כללה 10 רמיקסים לשירי האלבום.

## רשימת השמעה

## מיקומי שיא

## קישורים חיצוניים
* 

## הערות שוליים

קטגוריה:אלבומי קלי קלרקסון
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת RCA רקורדס
אעתכאף

**אעתכּאף** (בערבית: **اعتكاف**) הוא מנהג אסלאמי המורכב מתקופה של שהייה במסגד במשך מספר מסוים של ימים, שבה מתמקדים בעבודת האל ובהתרחקות מענייני העולם.

המשמעות המילולית של המילה מרמזת על דבקות והצמדות למשהו, או שהיה באופן קבוע בדבר מסוים. 'משהו' זה לרוב כולל ביצוע תפילות רשות, קריאת הקוראן ולמידת חדית'.

## קישורים חיצוניים

* 

## הערות שוליים

קטגוריה:אסלאם
יחסי בוסניה והרצגובינה – יפן

ממוזער|שגרירות בוסניה והרצגובינה בטוקיו
**יחסי בוסניה והרצגובינה–יפן** הם היחסים הדיפלומטיים בין **[[בוסניה והרצגובינה]]** לבין **[[יפן]]**. שתי המדינות כוננו יחסים דיפלומטיים ראשוניים ב-9 בפברואר 1996.

## היסטוריה
### [[מלחמת בוסניה]]
לפני עצמאותה של בוסניה והרצגובינה, הייתה היא חלק מהרפובליקה הפדרלית הסוציאליסטית של יוגוסלביה. יוגוסלביה מנתה שש רפובליקות שונות: בוסניה והרצגובינה, מקדוניה הצפונית, קרואטיה, סלובניה, מונטנגרו וסרביה. הרפובליקה החזקה והדומיננטית ביותר הייתה סרביה. לאחר פרישתן של סלובניה, קרואטיה ומקדוניה הצפונית מהפדרציה, פרישתן של שאר המדינות הייתה קרובה מתמיד. פרישתן של הרפובליקות לא התקבלו בעין יפה מהצד הסרבי השמרני. כוחות סרביה וכוחות יוגוסלביה עצמה החלו בשתי מלחמות נגד קרואטיה וסלובניה (מלחמת עשרת הימים בסלובניה ומלחמת העצמאות של קרואטיה בקרואטיה). הפרישה המקדונית מהאיחוד התקבלה ללא לחימה מהצד היוגוסלבי.

משנת 1992 עד שנת 1995 בוסניה והרצגובינה נחלה מלחמות רבות בינה לבין יוגוסלביה ככלל וסרביה בפרט. אוכלוסיית בוסניה והרצגובינה היא מעורבת, חלק מהעם הוא סרבי, חלק קרואטי וחלק בוסניאקי וכתוצאה מכך נוצרה מלחמת אזרחים בבוסניה והרצגובינה, הבוסנים והקרואטים קראו לבוסניה והרצגובינה להתנתק מיוגוסלביה, ואילו הסרבים טענו ההפך. במהלך המלחמה, היפנים הפצירו גם בבוסניה והרצגובינה, לפרוש מן יוגוסלביה וכתוצאה מכך שלחו סיוע צבאי לבוסניה והרצגובינה במהלך מלחמת בוסניה.

### תוצאות המלחמה
מלחמת בוסניה נגמרה עקב חתימת הסכם דייטון. ההסכם אומר כי בוסניה והרצגובינה תקבלנה עצמאות וניתוק מיוגוסלביה, אך, שטחה יחולק לשתי ישויות שונות: חלק אחד סרבי (רפובליקה סרפסקה) וחלק אחד בוסניאקי-קרואטי (הפדרציה של בוסניה והרצגובינה).

### לאחר המלחמה
יפן הייתה מהמדינות הראשונות המכירות בעצמאותה של בוסניה והרצגובינה. ב-23 בינואר 1995 יפן הכירה רשמית בבוסניה והרצגובינה כמדינה.

יפן סייעה רבות לבוסניה והרצגובינה באיחוי השסע האתני בין העם בבסוניה והרצגובינה, על ידי מתן תמיכה פוליטית וכלכלית כולל שיתוף פעולה לגיבוש השלום וצירוף בוסניה והרצגובינה כחברת ליבה במועצה ליישום השלום.

## אוכלוסייה משותפת
ביפן גרים 36 אזרחים מבוסניה והרצגובינה (יוני 2017.)בבוסניה והרצגובינה מתגוררים 30 אזרחים יפניים (אוקטובר 2017).

## סחר
הייצוא היפני מבוסניה והרצגובינה עמד על 360 מיליון ין (2017), ואילו הייבוא היפני מבוסניה והרצגובינה עומד על כ-140 מיליון ין (2017).

## נציגויות דיפלומטית
*יפן מיוצגת בבוסניה והרצגובינה על ידי שגרירותה שבסרייבו, בירת בוסניה והרצגובינה.
*בוסניה והרצגובינה מיוצגת על ידי שגרירותה שבטוקיו, בירת יפן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אולף (דמות דיסני)

**אוֹלָף** (באנגלית: **Olaf**) הוא דמות בדיונית מהזיכיון "לשבור את הקרח" של חברת וולט דיסני. אולף מוצג לראשונה בסרט "לשבור את הקרח" (2013) כאיש שלג שהאחיות אנה ואלזה יצרו בילדותן. הוא חוזר כדמות מואנשת בהמשך הסרט בזמן שאנה מחפשת אחר אחותה שברחה, בתקווה להשיב את הקיץ לממלכה. אלזה יצרה את אולף מחדש בעת שהפכה את ארנדל לאזור אסון חורפי בטעות. אולף עוזר לאנה ולקריסטוף לאתר את אלזה ומצטרף למסעם כל הדרך חזרה לממלכה, שם הוא נותר חלק מחייהן של האחיות וחוזר בסרט "לשבור את הקרח 2" (2019).

## פיתוח הדמות
### מקורות וקונספט
אולפני דיסני ערכו ניסיונות ראשונים לעבד את "מלכת השלג" מאת הנס כריסטיאן אנדרסן כבר בשנת 1943, אז שקל וולט דיסני להפיק סרט תיעודי על חייו של המחבר. עם זאת התברר שהסיפור ודמויותיו היו סמליות מדי והציבו בעיות בלתי פתירות בפני דיסני והאנימטורים. בהמשך ניסו בכירים אחרים בדיסני לעבד את הסיפור לקולנוע, אך כל הצעותיהם נגנזו בשל בעיות דומות.

בשנת 2008 הגיש כריס באק לדיסני את גרסתו שלו לסיפור, שנקראה "אנה ומלכת השלג" ותוכננה כהפקה בהנפשה מסורתית. גרסה זו הייתה "שונה לחלוטין" מ"לשבור את הקרח"; עלילתה הייתה נאמנה יותר בהרבה לסיפור המקורי ודמותו של אולף הייתה אף היא שונה לחלוטין, כאשר תפקידו היה דומה יותר לשל מרשמלו (איש השלג הענק מהסרט הסופי). עם זאת, הפרויקט בוטל בשנית בתחילת 2010. ב-22 בדצמבר 2011 הודיעה דיסני כי הסרט יקרא "Frozen" ויִצא ב-27 בנובמבר 2013, וכי הופקד עליו צוות שונה מהניסיונות הקודמים. התסריט החדש, שעשה שימוש ב"אותו קונספט אבל עם שכתוב מוחלט", הביא סוף סוף פתרון לבעיה המתמשכת עם סיפורו של אנדרסן בכך שאנה ואלזה הוצגו כאחיות.

### דיבוב
[230px|ממוזער|שמאל|[ג'וש גד, המדבב של אולף]]
ג'וש גד, שחקן מועמד לפרס טוני שהתפרסם בזכות גילום קנינגהאם הזקן במחזמר "ספר המורמונים" (שבמקרה נכתב על ידי רוברט לופז, השותף לכתיבת פסקול "לשבור את הקרח"), לוהק לתפקידו של אולף. בהמשך ציין גד שקבלת תפקיד בסרט דיסני הייתה מעין "חלום שהתגשם" עבורו, מאחר שהוא תמיד חיבב את סרטי החברה באופן כללי ואת ההפקות המונפשות בפרט. "גדלתי בזמן תור הזהב השני של אולפני ההנפשה, שבו כל סרט שיצא היה אירוע בפני עצמו - 'בת הים הקטנה', 'היפה והחיה', 'אלאדין', 'מלך האריות'," הוא אמר. גד התרשם מאופן גילומם של תפקידי הסיידקיקס הקומיים כגון טימון ופומבה ב"מלך האריות" והג'יני ב"אלאדין" והציב לעצמו את המטרה לגלם דמויות מסוג זה כבר בצעירותו: "אני זוכר איך אמרתי, 'אני רוצה לעשות את זה יום אחד. ממש רוצה לעשות את זה'," סיפר גד.

## הופעות
* לשבור את הקרח (2013)
* קדחת הקרח (2015)
* הנסיכה סופיה הראשונה (2016)
* לשבור את הקרח - ההרפתקה של אולף (2017)
* לשבור את הקרח 2 (2019)
* היה היה איש שלג (2020)
* אולף מציג (2021)

## קישורים חיצוניים

קטגוריה:דמויות לשבור את הקרח
קטגוריה:דמויות קולנועיות
ריינהרד השלישי, רוזן הנאו

**ריינהרד השלישי רוזן הנאו** (בגרמנית: **Graf Reinhard III. von Hanau**; 22 באפריל 1412 – 20 באפריל 1452) היה רוזן הנאו משנת 1451 ועד מותו. הוריו היו הרוזן ריינהרד השני מהנאו ואשתו קתרינה מנסאו-בילשטיין.

## שלטון
בשנת 1434, כשעוד אביו היה בחיים, כשאחותו שנתאלמנה מנישואיה הראשונים עם הרוזן תומאס השני מריינק, נישאה בשנית עם הרוזן וילהלם השני מהנברג-שלוזינגן, השתלט ריינהרד על האופטרופסות של ילדיה הראשונים. כשמת אביו בשנת 1451, הוא ירש את מקומו כרוזן הנאו. עם זאת, לאחר עשרה חודשים הוא מת. ובמהלך שלטונו הקצר לא קרה שום דבר ראוי לציון.

## מוות
ריינהרד השלישי מת ב-20 באפריל 1452 בהיידלברג. הוא נסע להיידלברג לטיפול אצל מומחה באוניברסיטת היידלברג. הוא נקבר בכנסיית סנט מרי בהנאו.

במשך 200 השנים הבאות, כל רוזני הנאו היו קטינים כאשר הם ירשו את המחוז, ומתו קודם שהגיעו לגיל שלושים. פרט לריינהרד הרביעי. דפוס זה התחיל בריינהרד השלישי וחזר על פני תשעה דורות.

## תמונה
חתיכת אמנות גותיות מאוחרת בוורת' אם מיין מסביבות 1485–1490 במקורה מכנסיית סנט מרי בהנאו - מתארת את הרוזן פיליפ הצעיר ואבות אבותיו, כולל ריינהרד השלישי ואשתו. מכיוון שתמונה זו צוירה ארבעים שנים לאחר מותו של ריינהרד, סביר להניח שהיא אינה מדויקת במיוחד.

## נישואין וצאצאים
ריינהרד השלישי התחתן ב-11 ביולי 1446 עם מרגרט, רוזנת פלטין מונסבאך (2 במרץ 1432 – 14 בספטמבר 1457). ונולדו להם שני ילדים:

# פיליפ הראשון (1449–1500);
# מרגרט (1452 - 14 במרץ 1467), נתארסה לפיליפ מאפשטיין, ומתה קודם הנישואין.

## אילן יוחסין

## קישורים חיצוניים

## הערות שוליים

קטגוריה:רוזנים גרמנים
קטגוריה:בית הנאו
קטגוריה:ילידי 1412
קטגוריה:נפטרים ב-1452
פלסיוזאוריים

**פלסיוזאוריים** (שם מדעי: Plesiosauridae) היא משפחה של זוחלים ימיים נכחדים, בני קבוצת הפלסיוזאורודים שחיו רק בתור היורה, לפני 199 עד 145 מיליון שנה מזמננו. 
## מאפיינים
יצורים אלה חיו בימים ובאוקיינוסים ברחבי העולם, בעיקר סביב מימי אירופה.

משפחה זו הוגדרה ב-1825 בידי החוקר האנגלי ג'ון אדוארד גריי וקיבלה את שמה מהסוג פלסיוזאורוס. מחקרים שונים שייכו למשפחה זו רק את הסוג פלסיוזאורוס, בעוד מחקרים אחרים השאירו סוגים דומים במשפחה.

במראם הזכירו בני המשפחה את האלאסמוזאוריים מהקרטיקון והם דמו להם בצוואר הארוך, הסנפירים הארוכים דמויי המשוטים והראש הקטן. ככל הנראה היו הפלסיוזאוריים אוכלי דגים שבדומה לכלבי ים עלו לחוף למנוחה או לרבייה.

## סוגים
* *Eretmosaurus*
* *Hydrorion*
* *Leurospondylus*?
* *Plesiopterys*
* פלסיוזאורוס (*Plesiosaurus*)
* אטנבורוזאורוס (*Attenborosaurus*)

## קישורים חיצוניים

קטגוריה:טקסונים שתוארו בידי ג'ון אדוארד גריי
קטגוריה:בעלי חיים שתוארו ב-1825
קטגוריה:פלסיוזאורודים
My Sharona

**My Sharona** הוא סינגל שבוצע על ידי להקת הנאק. השיר יצא לאור בשנת 1979.

## השראה
כשדאג פייגר סולן להקת הנאק היה בן 25, הוא שהה בחנות בגדים בלוס אנג'לס, והכיר שם נערה יהודייה בת 17 בשם שרונה אלפרין, שעבדה בה כמוכרת. פייגר והנערה היו בקשר זוגי במשך ארבע שנים, והוא כתב עליה את השיר My Sharona, בעזרתו של גיטריסט הלהקה ברטון אוור. השיר נכתב לאחר שהתאהב בה, אך טרם היו בקשר זוגי. לדבריו, השיר נכתב מנקודת מבט של בן 14.

## ביקורות

### רשימות כל הזמנים

## הצלחה
השיר דורג במקום הראשון במצעד בילבורד הוט 100. במצעד הסינגלים הבריטי דורג השיר במקום השישי. להצלחה זכה גם באוסטרליה וקנדה. במצעד של כל הזמנים שערך הבילבורד (1958 עד 2018) דורג השיר במקום ה-95.

My Sharona היה חלק מפסקולי הסרטים "מציאות נושכת" שיצא בשנת 1994, "Rocket Man" משנת 1997, ו"כולם רוצים את זה" משנת 2016. השיר זכה לחידוש על ידי להקת האמרפול השוודית בשנת 2009.

במהלך מגפת הקורונה בשנת 2020 זכה השיר לפרודיות רבות על בסיס החריזה בין שרונה וקורונה. במרץ 2020 ביצעו חברי הלהקה הנותרים ביצוע פארודי חדש לשיר שפזמונו "Bye Corona".

## קישורים חיצוניים

## הערות שוליים

קטגוריה:שירי 1979
קטגוריה:סינגלי בכורה מ-1979
קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קפיטול רקורדס
לפטוקלידיים

**לפטוקלידיים** (שם מדעי: Leptocleididae) היא משפחה של זוחלים ימיים נכחדים מסדרת הפלזיוזאורים. הם חיו ברחבי הימים הרדודים בעולם במשך הקרטיקון התחתון (מהברמיאן עד האלביאן).
## מאפיינים
מיני המשפחה היו קטני ממדים ולחלק מהסוגים כמו הלפטוקלידוס, היה צוואר קצר בהרבה ממרבית הפלסיוזאורודים שהתאפיינו בצוואר ארוך וראשיהם היו משולשים עם לסתות בעלות שיניים ארוכות דמויות מחטים שבלטו מחוץ לפיהם. היו להם סנפירים ארוכים ורחבים והם כנראה יכלו לעלות ליבשה לנוח ולהתרבות.

משפחה זו נחשבת לקרובה לפוליקוטיליים שהיו בעלי לסתות ארוכות וסנפירים דמויי משוטים. מיני משפחות אלה הותאמו לציד דגים וסילוניות במים רדודים.

## סוגים
* *Brancasaurus*
* *Hastanectes*?
* לפטוקלידוס (*Leptocleidus*)
* *Nichollssaura*?
* אומונזאורוס (*Umoonasaurus*)?
* *Vectocleidus*

## קישורים חיצוניים

קטגוריה:בעלי חיים שתוארו ב-1940
קטגוריה:פלסיוזאורודים
קטגוריה:ערכים שבהם מתאר הטקסון אינו מתאים
זרם הקרח אוונס

**זרם הקרח אוונס** (באנגלית: **Evans Ice Stream**) הוא זרם קרח גדול, המנקז את ארץ אלזוורת', שבאנטארקטיקה.

זרם הקרח נשפך אל חלקו המערבי של מדף הקרח רון, בין כף זומברג ומעלה הקרח פאולר.

קרחון מילס זורם במקביל לזרם הקרח אוונס, מדרום מערב לו.

## היסטוריה
### גילוי ומיפוי זרם הקרח

זרם הקרח צולם לראשונה ב-5 בפברואר 1974 בתמונות של לווין לנדסאט.

### מקור השם

שמו של זרם הקרח ניתן לו על ידי הוועדה המייעצת לשמות אנטארקטיים של בריטניה.

זרם הקרח נקרא על שמו של סטנלי אוונס (Stanley Evans) פיזיקאי בריטי, אשר בשנת 1961 פיתח מנגנון הד רדיו, לבדוק ממטוסים את עומקם של כיפות קרח וקרחונים; כמו כן הוא חקר מהאוויר את מדף הקרח בראנט בין השנים 1956–1957.

## לקריאה נוספת

• Ashmore, David & Bingham, Robert G & Hindmarsh, Richard. (2012), **[https://www.researchgate.net/publication/317237983_Mapping_in_situ_radar_absorption_within_Evans_Ice_Stream_West_Antarctica Mapping in situ radar absorption within Evans Ice Stream, West Antarctic]**, Annals of Glaciology, 67, 29-38, doi: 10.3189/2014AoG67A052.

• C.J. van der Veen, Johannes Oerlemans, **[https://books.google.co.il/books?id=QYLtCAAAQBAJ&pg=PA366&lpg=PA366&dq=%22Evans+Ice+Stream%22&source=bl&ots=FJyQyRUUsp&sig=ACfU3U1NXVAXljZFAVGV5xYtfFuiE1rvrA&hl=en&sa=X&ved=2ahUKEwjdl4zChb7oAhWMzKQKHZMSCyM4ChDoATABegQIChAB#v=onepage&q=%22Evans%20Ice%20Stream%22&f=false Dynamics of the West Antarctic Ice Sheet: Proceedings of a Workshop held in Utrecht, May 6 - 8, 1985]**, PP 59, 71

• Ute Christina Herzfeld, **[https://books.google.co.il/books?id=fIrcBQAAQBAJ&pg=PA199&lpg=PA199&dq=%22Evans+Ice+Stream%22&source=bl&ots=TT7EFc9M7q&sig=ACfU3U2KaS786LSMNMUgVzKCRoLr9PJaBQ&hl=en&sa=X&ved=2ahUKEwjdl4zChb7oAhWMzKQKHZMSCyM4ChDoATADegQIBxAB#v=onepage&q=%22Evans%20Ice%20Stream%22&f=falsee Atlas of Antarctica: Topographic Maps from Geostatistical Analysis of Satellite Radar Altimeter Data]**, P 201

• Sykes, H.J., Murray, T., Luckman, A., **[https://cronfa.swan.ac.uk/Record/cronfa8166 The grounding zone of the Evans Ice Stream, Antarctica, investigated using SAR interferometry and modelling]**, Annals Glaciol., 50(52), 35-40, 2009, DOI (Published version): 10.3189/172756409789624292

## קישורים חיצוניים
* זרם הקרח אוונס באתר הסקר הגאולוגי של ארצות הברית
* זרם הקרח אוונס באתר הגאזט האנטארקטי המשווה SCAR של ממשלת אוסטרליה

## הערות שוליים

אוונס
אוונס
קרחון אוונס (ארץ גרהאם)

**קרחון אוונס** (באנגלית: **Evans Glacier**) הוא קרחון בחוף המזרחי של ארץ גרהאם, שבאנטארקטיקה.

אורכו של הקרחון 28 קילומטרים; רוחבו 7 קילומטרים.

השיפוע של הקרחון עדין.

הקרחון מנקז את המורדות הדרום-מזרחיים של טראבניק באטרס (שלוחת טראבניק), וזורם לכיוון מזרח בין מצוק ראגייט ורמת פוייברן.

הקרחון נשפך אל מפרצון וון.

## היסטוריה
### גילוי ומיפוי המפרצון

אזור הקרחון צולם על ידי סר יוברט וילקינס, בטיסתו מעל האזור ב-20 בדצמבר 1928. וילקניס חשב כי מדובר במפרצון מכוסה קרח.

הקרחון מופה על ידי סקר שטחי חסות איי פוקלנד בשנת 1947.

הקרחון מופה בשנית על ידי סקר שטחי חסות איי פוקלנד, בספטמבר 1955, ורק לאחר מיפוי זה התברר כי מדובר בקרחון יובלי.

### מקור השם

הקרחון נקרא על שמו של אי. אס. אוונס (E.S. Evans), מדטרויט שבארצות הברית (באותה עת סברו כי מדובר במפרצון – וניתן לו השם "מפרצון אוונס" – "Evans Inlet").

לאחר המיפוי הנוסף שונה השם ל"קרחון אוונס".

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA276&lpg=PA276&dq=%22Evans+Glacier%22+%22Graham+Land%22&source=bl&ots=qbWHuoQew7&sig=ACfU3U0sCGylbiVJKUduqzuJGdde9zfuOQ&hl=en&sa=X&ved=2ahUKEwij29GW1b3oAhVC5KYKHVD1DvoQ6AEwBXoECBEQAQ#v=onepage&q=%22Evans%20Glacier%22%20%22Graham%20Land%22&f=false Sailing Directions (planning Guide) and (enroute) for Antarctica]**, P 276

• Wolfgang Rack, **[https://www.uibk.ac.at/acinn/theses/dissertations/rack_w_2000_diss.pdf Dynamic Behavior and Disintegration of the Northern Larsen Ice Shelf, Antarctic Peninsula]**, Innsbruck, October 2000

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, **[https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005]**, U.S. Geological Survey Geologic Investigations Series Map I–2600–B, 1 map sheet, 28-p. text. 

• Etienne Berthier, Ted A. Scambos, Christopher A. Shuman, **[https://agupubs.onlinelibrary.wiley.com/doi/epdf/10.1029/2012GL051755 Mass loss of Larsen B tributary glaciers (Antarctic Peninsula) unabated since 2002]**, GEOPHYSICAL RESEARCH LETTERS, VOL. 39, L13501, doi:10.1029/2012GL051755, 2012

## קישורים חיצוניים
* קרחון אוונס באתר הסקר הגאולוגי של ארצות הברית
* קרחון אוונס באתר הגאזט האנטארקטי המשווה SCAR של ממשלת אוסטרליה
*  קרחון אוונס באתר marineregions

## הערות שוליים

אוונס
קטגוריה:ארצות הברית באנטארקטיקה
אלאן (כדורגלן)

**אלאן מרקס לוריירו** (בפורטוגזית: **Allan Marques Loureiro**; נולד ב-8 בינואר 1991) הוא כדורגלן ברזילאי המשחק בעמדת הקשר המרכזי בבוטפוגו ובנבחרת ברזיל.

## קריירת מועדונים
אלאן התחיל את הקריירה שלה במדוריירה ובגיל 17 הצטרף לואסקו דה גאמה. בעונת  עלה לקבוצה הבוגרת, עמה רשם עלייה לליגת העל הברזילאית בתום העונה. בתחילת עונת  נפצע והחמיץ את תחילת העונה.

ביוני , אלאן חתם באודינזה מהסרייה א' תמורת 7 מיליון דולר. את הופעת הבכורה שלו ערך נגד יובנטוס, בה בישל שער.

ב-21 ביולי 2015 חתם אלאן בנאפולי. הוא ערך את הופעת הבכורה הראשונה שלו בסרייה א' במשחק הליגה נגד סמפדוריה. ב-17 בספטמבר, אלאן ערך את הופעת הבכורה שלו בזירה האירופית כאשר עלה מהספסל בדקה ה-62 בניצחון 0–5 נגד קלאב ברוז'.

ב-5 בספטמבר 2020 חתם אלאן באברטון מהפרמייר ליג, תמורת 25 מיליון שטרלינג. ב-14 בספטמבר ערך את הופעתו הבכורה בניצחון 1-0 על טוטנהאם הוטספר.

ב-25 בספטמבר 2022 חתם אלאן לשנתיים באל-ווחדה מאיחוד האמירויות.

בקיץ  חזר לברזיל וחתם בבוטפוגו.

## קריירה בינלאומית
בצעירותו, אלאן שיחק בנבחרת הנוער של ברזיל, עמה השתתף בגביע העולם בכדורגל עד גיל 20 – 2011. אף על פי שהיה יכול לייצג גם את פורטוגל ואיטליה, בחר להמשיך לייצג את ברזיל גם בבוגרים.

ב-26 באוקטובר 2018, זומן לראשונה לסגל הנבחרת הבוגרת. ב-16 בנובמבר ערך את הופעת הבכורה שלו בנבחרת. אלאן נכלל בסגל הנבחרת לקראת קופה אמריקה 2019.

## תארים
; ואסקו דה גאמה
*ליגת המשנה הברזילאית: 
*קופה דו ברזיל: 

;נאפולי
* הגביע האיטלקי: 2019/2020

; נבחרת ברזיל
*גביע העולם בכדורגל עד גיל 20: 
*קופה אמריקה: 2019

## קישורים חיצוניים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני ואסקו דה גאמה
קטגוריה:כדורגלני אודינזה
קטגוריה:כדורגלני נאפולי
קטגוריה:כדורגלני אברטון
קטגוריה:כדורגלני אל-וחדה
קטגוריה:כדורגלני בוטפוגו
קטגוריה:כדורגלני נבחרת ברזיל
קטגוריה:כדורגלני קופה אמריקה 2019
קטגוריה:ספורטאים ברזילאים באיטליה
קטגוריה:ספורטאים ברזילאים באנגליה
קטגוריה:ספורטאים ברזילאים באיחוד האמירויות הערביות
קטגוריה:ברזילאים שנולדו ב-1991
חפצי-בה

**חֶפְצִי-בָהּ** היא דמות מקראית, אשת חזקיהו מלך יהודה ואם בנו מנשה מלך יהודה. שמה מופיע פעם אחת ב. שמה נעדר בסיפור המקביל על מלכות מנשה בנה ב.

חז"ל סברו כי הנביא ישעיהו נתן לחזקיהו את בתו וממנה נולדו מנשה ורבשקה: "נתן לו ישעיהו את בתו ויצא ממנו מנשה ורבשקה. יום אחד הרכיבם חזקיהו על כתפיו והביאם לבית המדרש. אמר אחד מהם: ראשו של אבא טוב לצלות עליו דגים קטנים, אמר השני: ראשו של אבא טוב להקריב עליו לעבודה זרה. חזקיהו חבטם בקרקע (השליכם ארצה), מנשה נשאר חי ורבשקה מת".

יש שסברו כי הנביא ישעיהו רמז לשמה בנבואת הגאולה, שתבוא לשתיים מאמהות מלכי יהודה עזובה וחפצי-בה: לֹא-יֵאָמֵר לָךְ עוֹד עֲזוּבָה, וּלְאַרְצֵךְ לֹא-יֵאָמֵר עוֹד שְׁמָמָה--כִּי לָךְ יִקָּרֵא חֶפְצִי-בָהּ, וּלְאַרְצֵךְ בְּעוּלָה. אחרים טוענים כי השם המופיע בפסוק ניתן לעיר ירושלים על ידי ישעיהו בתגובה לייאוש אשר אחז בעם לאחר החורבן והתחושה שה' אינו רוצה בעירו ירושלים עוד. בתגובה עונה הנביא כי שמה החדש של ירושלים הוא חפצי-בה כלומר ה' חפץ בעירו.

בספרו קדמוניות היהודים מציין יוסף בן מתתיהו כי מוצאה של חפציבה מהעיר ירושלים.

## קישורים חיצוניים
* 

## הערות שוליים

קטגוריה:נשות מלכי יהודה
קטגוריה:נשים במאה ה-7 לפנה"ס
קטגוריה:יהודי המאה השביעית לפנה"ס
נלסון בוניאה

**נלסון וילפרדו בוניאה סאנצ'ס** (בספרדית: **Nelson Wilfredo Bonilla Sánchez**; נולד ב-11 בספטמבר 1990) הוא כדורגלן סלוודורי המשחק בעמדת החלוץ בטרנגנו.

## קריירת מועדונים
בוניאה התחיל את הקריירה שלו בקבוצת הנוער של נג'אפה המקומית, ובשנת  הצטרף אליאנסה לימה מליגת העל הפרואנית לאחר פירוק הקבוצה. ב-13 באוגוסט 2011, בוניאה הבקיע את שער הבכורה שלו בקבוצה במשחק הלידה נגד אתלטיקו מארטה. במדי לימה, כבש 20 שערים ב-77 משחקים.

ביולי  בוניאה חתם בויטורול קונסטנצה מליגת העל הרומנית.

ב-31 באוגוסט 2015 בוניאה חתם על לשנתיים בקבוצת זירה מליגת העל האזרית.

ב-16 ביוני 2016 בוניאה חתם בנסיונל מדיירה מליגת העל הפורטוגזית.

בתחילת שנת  בוניאה חתם בגאזישהיר גזיאנטפ מליגת העל הטורקית.

בקיץ  חתם בוניאה באוליביירנסה.

בשנת , בוניאה חתם בסוקות'אי מליגת העל התאילנדית.

ב-22 בנובמבר 2018 חתם בבנגקוק יונייטד.

ב-15 באוגוסט 2020, בוניאה חתם בפורט.

## קריירה בינלאומית
ב-23 במאי 2012, בוניאה ערך את הופעת הבכורה שלו בנבחרת אל סלוודור, בתיקו 2-2 נגד . 4 ימים לאחר הבקיע את שער הבכורה שלו בנבחרת בניצחון 0–2 נגד .

## קישורים חיצוניים

קטגוריה:כדורגלנים סלוודורים
קטגוריה:חלוצי כדורגל סלוודורים
קטגוריה:כדורגלני אליאנסה לימה
קטגוריה:כדורגלני פארול קונסטנצה
קטגוריה:כדורגלני זירה
קטגוריה:כדורגלני נסיונל
קטגוריה:כדורגלני גזיאנטפ
קטגוריה:כדורגלני נבחרת אל סלוודור
קטגוריה:ספורטאים זרים ברומניה
קטגוריה:ספורטאים זרים באזרבייג'ן
קטגוריה:ספורטאים זרים בפורטוגל
קטגוריה:ספורטאים זרים בטורקיה
קטגוריה:ספורטאים זרים בתאילנד
קטגוריה:ספורטאים זרים במלזיה
קטגוריה:כדורגלני גביע הזהב 2015
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:ילידי 1990
שלוחת טראבניק

**שלוחת טראבניק** (באנגלית: **Travnik Buttress -** נהגה "טראבניק באטרס"; בבולגרית: **рид Травник**- נהגה "ריד טראבניק") הוא שלוחה הררית מכוסה קרח בחלקה, באזור הגבעות הדרום-מזרחיות של רמת פורבידן, המחוברות למצוק ראגייט שממזרח להם, בחוף אוסקר השני בארץ גרהאם, שבאנטארקטיקה. 

גובהה של השלוחה 1,600 מטרים מעל פני הים. 

השלוחה ממוקמת בין החלקים העליונים של קרחון גרין וקרחון אוונס. 

המדרונות הצפון-מערביים, הצפון-מזרחיים והדרום-מזרחיים של השלוחה אינם מכוסים קרח. 

השלוחה ממוקמת 4.5 קילומטרים מערבית - צפון-מערבית מהר ביסטר; 16.95 קילומטרים מערבית - דרום-מערבית מפסגת פירנה; ו-7.85 קילומטרים צפון-מערבית ממעבר וישנה. 

## היסטוריה
### מיפוי ההר

ההר מופה על ידי סוקרים בריטיים בשנת 1976.

### מקור השם

ההר נקרא על שם היישוב טרבניק שבצפון מזרח בולגריה.

## לקריאה נוספת

* רמת איוואנילי בגאזט האנטארקטי הבולגרי 

## קישורים חיצוניים

* שלוחת טראבניק באתר הגאזט האנטארקטי המשווה SCAR של ממשלת אוסטרליה

## הערות שוליים
  

קטגוריה:בולגריה באנטארקטיקה
טראבניק
טראבניק
אולימפיודורוס הזקן

**אולימפיודורוס הזקן** (ביוונית: **Ὀλυμπιόδωρος**; המאה ה-5 לספירה) היה פילוסוף נאופלאטוניסט שלימד באלכסנדריה שבמצרים, אז חלק מהאימפריה הביזנטית (האימפריה הרומית המזרחית).
הוא מפורסם בשל היותו המורה של הנאופלאטוניסט החשוב פרוקלוס (412–485), אשר אולימפיודורוס רצה לחתן איתו את בתו. 

אולימפיודורוס הרצה על אריסטו בהצלחה ניכרת. בשל מהירות דיבורו וקושי הנושאים בהם עסק, הוא הובן על ידי מעטים ממש. כאשר הרצאותיו היו מסתיימות, פרוקלוס היה חוזר על הנושאים שטופלו בהם לטובת אותם תלמידים שהיו איטיים יותר בתפיסת כוונתו של רבם. לאולימפיודורוס היה המוניטין של היותו אדם רהוט והוגה דעות מעמיק. שום דבר משלו לא הגיע לידינו בצורה כתובה.

הוא מכונה כיום "אולימפיודורוס הזקן" מכיוון שהיה פילוסוף נאופלאטוניסטי מאוחר יותר (במאה ה-6) שגם הוא נקרא "אולימפיודורוס" ולימד באלכסנדריה (אולימפיודורוס הצעיר).
אין לבלבל אותו גם עם אולימפיודורוס הדיקון, מחבר אלכסנדרוני של פרשנויות התנ"ך.

## קישורים חיצוניים
* '''Olympiodorus''' (4), Vol. 3, p. 24, במילון לביוגרפיה ומיתולוגיה יוונית ורומית בעריכת ויליאם סמית' 

## הערות שוליים

קטגוריה:פילוסופים רומאים
קטגוריה:אלכסנדריה: אישים
קטגוריה:אישים שחיו במאה ה-5
הרי הדסון

**הרי הדסון** (באנגלית: **Hudson Mountains**) הם קבוצת הרים חרוטיים געשיים, המהווים נונאטאקים מעל גיליון הקרח האנטארקטי, במערב ארץ אלזוורת', שבאנטארקטיקה.

ההרים מצויים בסמוך ממזרח למפרץ קראנטון ולמפרץ פיין איילנד, בקצה המזרחי של ים אמונדסן.

ההרים גובלים בצפונם במדף הקרח קוסגרוב ובדרומם בקרחון פיין איילנד.

אורכה של קבוצת ההרים 112 קילומטרים.

שיא גובה ההרים 749 מטרים מעל פני הים.

בשנת 1974 נצפה קיטור באזור, וכן בהתבסס על תצלומי לווין משנת 1985 מהם ניתן להניח שאירעה התפרצות געשית, יש הסוברים כי מדובר בהרי געש פעילים.

## היסטוריה
### גילוי ומיפוי ההרים

ההרים התגלו על ידי חברי השירות האנטארקטי של ארצות הברית בטיסות שיצאו מאוניית צי ארצות הברית בר (USS *Bear*) פברואר 1940.

היקף שטח הרים מופה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בדצמבר 1946.

ההרים מופו על ידי הסקר הגאולוגי של ארצות הברית בהתבסס על תצלומי אוויר שצולמו על ידי צי ארצות הברית בשנת 1966.

### מקור השם

שמם של ההרים ניתן להם על ידי הוועדה המייעצת לשמות אנטארקטיים.

ההרים נקראו על שמו של קפטן ויליאם לוורת' הדסון (William L. Hudson), רב החובל של אוניית צי ארצות הברית פיקוק (USS *Peacock*), שהפליגה מצפון לאזור במרץ 1839, במסגרת משלחת החקר של ארצות הברית.

## לקריאה נוספת


* Corr, H., & Vaughan, D.(2008). **[https://www.coldregions.org/vufind/Record/298503 A recent volcanic eruption beneath the West Antarctic ice sheet]**. Nature Geoscience, Vol. 1(no. 2), p.122-125. doi:10.1038/ngeo106
* Corr H F J, Vaughan D G, 2008. A recent volcanic eruption beneath the West Antarctica ice sheet. Nature Geosci, 1: 122-125.
* Craddock C, Bastien T W, Rutford R H, 1964. **Geology of the Jones Mountains area**. In: Adie R J (ed) Antarctic Geol, Proc 1st Internatl Symp Antarctic Geol, Amsterdam: Elsevier, p 172-187.
* Dort W, 1972. **Late Cenozoic volcanism in Antarctica**. In: Adie R J (ed) Antarctic Geol and Geophys, IUGS Ser-B(1): 645-652.
* LeMasurier W E, 1972. **Volcanic record of Cenozoic glacial history Marie Byrd Land**. In: Adie R J (ed) Antarctic Geol and Geophys, IUGS Ser-B(1): 251-260.
* LeMasurier W E, Thomson J W (eds), 1990. **Volcanoes of the Antarctic Plate and Southern Oceans**. Washington, D C: Amer Geophys Union, 487


## קישורים חיצוניים
* הרי הדסון באתר הסקר הגאולוגי של ארצות הברית
* הרי הדסון באתר הגאזט האנטארקטי המשווה SCAR של ממשלת אוסטרליה
* הרי הדסון באתר VOGRIPA
* הרי הדסון באתר מכון סמית'סוניאן
* הרי הדסון באתר volcanodiscovery
* זמני זריחה/שקיעה שמש/ירח עדכניים בהרי הדסון
* תחזית מזג אוויר עדכנית ארוכת טווח עבור הרי הדסון באתר mountain-forecast

## הערות שוליים

הדסון
הדסון
הדסטו
בו אאוטלו

**צ'ארלס "בו" אאוטלו** (באנגלית: **Charles "Bo" Outlaw**; נולד ב-13 באפריל 1971) הוא כדורסלן עבר אמריקאי, אשר שיחק בליגת ה-NBA בין השנים 1994–2007. לאורך 15 עונותיו ב-NBA שיחק עבור 4 קבוצות שונות, ורשם ממוצעים כוללים של 5.4 נקודות, 4.9 ריבאונדים, 1.6 אסיסטים ו-1.3 חסימות למשחק.

על אף מגבלותיו כשחקן התקפה, היה שחקן משמעותי ב-NBA לאורך שנים רבות בשל יכולותיו ההגנתיות. שיחק באופן קבוע עם משקפי מגן.

## קריירת מכללות
אאוטלו נולד בסן אנטוניו שבטקסס, ובין השנים 1989–1991 למד במכללת סאות' פליינס אשר בלוולנד, טקסס. בשנת 1991 עבר ללמוד באוניברסיטת יוסטון, על מנת לשחק בקבוצת הכדורסל שלה אשר השתתפה בליגת המכללות הבכירה. בעונתו האחרונה ביוסטון, 1992/1993, זכה בתואר שחקן העונה של המחוז הדרום-מערבי (SWC) לאחר שרשם ממוצעים של 16.2 נקודות, 10.0 ריבאונדים ו-3.8 חסימות למשחק, והוביל את כל שחקני ליגת המכללות עם 65.8% קליעה מהשדה.

## קריירת משחק מקצועית
לאחר שלא נבחר על ידי אף קבוצה בדראפט ה-NBA 1993, שיחק אאוטלו בתחילת עונת 1993/1994 בקבוצות "גרנד ראפידס הופס" מליגת ה-CBA ואסטודיאנטס מדריד מליגת העל הספרדית.

בפברואר 1994 חתם בלוס אנג'לס קליפרס על שני חוזים עוקבים ל-10 ימים, ולאחר מכן חתם בקבוצה עד לסיום עונת . ב-3 העונות הבאות נשאר לשחק בקליפרס, ולאורך התקופה העמיד ממוצעים של 5.7 נקודות ו-4.2 ריבאונדים למשחק.

לקראת עונת  חתם על חוזה באורלנדו מג'יק. באותה עונה קבע שיאי קריירה בממוצעי נקודות (9.5), ריבאונדים (7.8) וחסימות (2.2) למשחק, וסיים במקום השני בליגה באחוזי קליעה מהשדה (אחרי שאקיל אוניל), עם 55.4%. במשחק מול ניו ג'רזי נטס ב-17 באפריל 1998 השיג את הטריפל דאבל הראשון בקריירה, לאחר שקלע 25 נקודות, הוריד 13 ריבאונדים ומסר 10 אסיסטים. בסיום המשחק, כאשר נשאל על ידי כתבים לגבי הטריפל דאבל, ענה אאוטלו "מה זה? סוג של המבורגר?". בעונות  ו- העפיל עם המג'יק לפלייאוף ה-NBA, אך בשני המקרים הודחה הקבוצה כבר בסיבוב הראשון.

לאחר 10 משחקים בעונת , הועבר אאוטלו בטרייד לפיניקס סאנס. בסיום עונת  נשלח בטרייד לממפיס גריזליס, וכשנה לאחר מכן חזר לשחקן בפיניקס. בספטמבר 2005 חתם על חוזה באורלנדו מג'יק, ובשתי עונותיו האחרונות בקריירה מיעט לשחק במדיה, וקלע 2.1 נקודות למשחק בלבד. בנובמבר 2007 שוחרר מהקבוצה ופרש ממשחק, בגיל 36.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת יוסטון
קטגוריה:שחקני NBA שלא נבחרו בדראפט
קטגוריה:כדורסלני אסטודיאנטס מדריד
קטגוריה:כדורסלני לוס אנג'לס קליפרס
קטגוריה:כדורסלני אורלנדו מג'יק
קטגוריה:כדורסלני פיניקס סאנס
קטגוריה:כדורסלני ממפיס גריזליס
קטגוריה:אמריקאים שנולדו ב-1971
בנג'מין סמית'

**בנג'מין אטווד סמית' השני** (באנגלית: **Benjamin Atwood Smith II**; 16 במרץ 1916 – 26 בספטמבר 1991) היה פוליטיקאי אמריקאי, איש המפלגה הדמוקרטית, שהיה חבר הסנאט של ארצות הברית מטעם קהיליית מסצ'וסטס בשנים 1960–1962.

## ביוגרפיה
סמית', שנקרא על שם סבו, בנג'מין א. סמית', נולד בעיר גלוסטר שבמסצ'וסטס לר. ראסל וגרייס סמית'. הוא נישא לברברה מיצ'ם, תושבת לייק פורסט שבאילינוי. סמית' למד בבית הספר הציבורי גלוסטר. הוא היה קפטן קבוצת הפוטבול של בית הספר התיכון גלוסטר מ-1933 תחת המאמן נייט רוס. בהמשך סיים את לימודיו ב"אקדמיית המושל" ובאוניברסיטת הרווארד. בהרווארד שיחק סמית' בנבחרת הפוטבול וחלק את חדרו במעונות הסטודנטים עם ג'ון פיצג'רלד קנדי, לימים נשיא ארצות הברית. סמית' שירת בצי ארצות הברית במשך ארבע שנים במהלך מלחמת העולם השנייה. בעת שירותו בצי, שימש סמית' בזירת האוקיינוס השקט כמפקד של כלי שיט נגד-צוללות ונגד טורפדו.

הוא כיהן כחבר בוועדת בית הספר של גלוסטר, במועצת עיריית גלוסטר ואף חבר במועצת הנאמנים של בית החולים אדיסון גילברט. ב-1954 החל לכהן כראש העיר של גלוסטר, ומילא תפקיד זה עד לשנת 1955. עם זאת, בזמן שסמית' עמד בראשות העיר, ראש העירייה החזיק בסמכויות טקסיות וסמליות. ראש העיר היה חבר מועצה שנבחר על ידי אותו הגוף, וניהול העיר דה פקטו הופקד בידי מנהל עירוני מקצועי. במשך שנים רבות היה סמית' המנהל הכללי של בית העסק המשפחתי שלו — חברת הסוחרים של גלוסטר.

ב-22 בדצמבר 1960, התפטר הנשיא הנבחר ג'ון פיצג'רלד קנדי מהסנאט האמריקאי לאחר שנבחר לנשיא ארצות הברית. קנדי, שנבחר מחדש לתקופת כהונה שנייה בת שש שנים בסנאט ב-1958, המליץ למושל מסצ'וסטס למנות את סמית' למלא את שארית תקופת הכהונה "לטובת קידום אחדות המפלגה". מבקריו של קנדי גרסו כי סמית', ידיד קרוב של משפחת קנדי, נועד "לחמם את הכיסא" עד שאחיו של הנשיא הנבחר טד קנדי יגיע לגיל 30 (הגיל המינימלי לחבר בסנאט האמריקני לפי חוקת ארצות הברית). סמית' כיהן כסנאטור עד ראשית נובמבר 1962, אז נבחר טד קנדי, בבחירות מיוחדות לסנאט.

ב-1963 הנשיא קנדי מינה את סמית' ליושב ראש המשלחת האמריקאית לוועידת הדיג הצפון-פסיפית בה השתתפו ארצות הברית, ברית המועצות, קנדה ויפן. סמית' הלך לעולמו אחרי מאבק במחלה ממושכת בבית החולים אדיסון גילברט שבגלוסטר. הוא נטמן בבית העלמין קלברי שבעיר.

## קישורים חיצוניים

* 
* 

## הערות שוליים

קטגוריה:אמריקאים ילידי מסצ'וסטס
קטגוריה:בוגרי אוניברסיטת הרווארד
קטגוריה:קצינים אמריקאים במלחמת העולם השנייה
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית ממסצ'וסטס
קטגוריה:חברי הסנאט של ארצות הברית שמונו לתפקידם
קטגוריה:ראשי עיריות במסצ'וסטס
קטגוריה:אמריקאים שנולדו ב-1916
קטגוריה:אמריקאים שנפטרו ב-1991
אוונדרו ברנדאו

**אוונדרו אלמר דה קרבאליו ברנדאו** (בפורטוגזית: **Evandro Elmer de Carvalho Brandão**; נולד ב-7 במאי 1991) הוא כדורגלן עבר אנגולי ששיחק בעמדת החלוץ.

## קריירת מועדונים
ברנדאו נולד בלואנדה בירת אנגולה. בילדותו, עבר עם משפחתו לפורטוגל ובגיל 9 לבריטניה. ברנדאו התחיל את הקריירה שלו בקבוצת הילדים של בבלקברן רוברס. בגיל 12 הצטרף לוולסול. בהמשך שיחק גם במנצ'סטר יונייטד, בראגה ובנפיקה ליסבון.

בעונת  הושאל לפאטימה מהליגה השנייה ובינואר עבר לגונדומאר מהליגה השלישית.

ביולי  חתם בווידאוטון, בה התאחד עם פאולו סוזה, מאמנו לשעבר בנבחרת הנערים של פורטוגל. ב-20 באוגוסט, הבקיע את שער הבכורה שלו בקבוצה בניצחון 1–4 נגד פץ'.

בקיץ  הושאל לאולהאננסה עד לסיום העונה. בקיץ  חתם בטונדלה.

בקיץ  חתם ליבולו מליגת העל האנגולית, עמה זכה בשתי אליפויות. בתחילת  עזב את ליבולו, ליריבתה לליגה, קבוסקורפ.

בקיץ  חזר לפורטוגל כאשר חתם בבנפיקה קסטלו ברנקו.

ב-12 ביולי 2016 חתם בפאפה. ב-15 בינואר 2017, הבקיע שלושער ראשון בקריירה בניצחון 1–4 נגד ספורטינג בראגה ב'. בתום העונה, ירדה קבוצתו לליגה השלישית וברנדאו חתם בליישואש.

ב-10 בספטמבר 2019, ברנאדו חתם במכבי פתח תקווה מהליגה הלאומית. עד לסיום העונה, ברנדאו כבש 5 שערים והיה שותף לחזרה של הקבוצה לליגת העל, אך בסיום העונה שוחרר.

בינואר , חתם בוילפרנקואנסה.

## קריירה בינלאומית
בצעירותו, ברנאדו שיחק בנבחרות הצעירות של פורטוגל. בשנת , ברנדאו עבר לייצג את אנגולה מולדתו, עת שיחק בליגה המקומית.

ב-13 באוגוסט 2014, ברנדאו ערך את הופעת הבכורה שלו בנבחרת אנגולה בתיקו 0-0 נגד . את הופעתו השנייה בנבחרת, ערך רק אחרי 5 שנים ב-8 ביוני 2019 בניצחון 0–2 נגד , בו גם כבש את שער הבכורה שלו בנבחרת.

## תארים
; פהרוואר
*ליגת העל ההונגרית: 
*הסופר קאפ ההונגרי: 

; ליבולו
*ליגת העל האנגולית: 

## קישורים חיצוניים

קטגוריה:כדורגלנים אנגולים
קטגוריה:כדורגלנים פורטוגזים
קטגוריה:חלוצי כדורגל אנגולים
קטגוריה:חלוצי כדורגל פורטוגזים
קטגוריה:לואנדה: כדורגלנים
קטגוריה:כדורגלני פאטימה
קטגוריה:כדורגלני פהרוואר
קטגוריה:כדורגלני אולהאננסה
קטגוריה:כדורגלני טונדלה
קטגוריה:כדורגלני ליישואש
קטגוריה:כדורגלני מכבי פתח תקווה
קטגוריה:כדורגלני וילפרנקואנסה
קטגוריה:כדורגלנים זרים בישראל
קטגוריה:כדורגלני נבחרת אנגולה
קטגוריה:ספורטאים זרים בהונגריה
קטגוריה:ספורטאים זרים בישראל
קטגוריה:ספורטאים פורטוגזים באנגליה
קטגוריה:ספורטאים פורטוגזים בישראל
קטגוריה:ספורטאים זרים באינדונזיה
קטגוריה:כדורגלני גביע אפריקה לאומות 2019
קטגוריה:אנגולים שנולדו ב-1991
קטגוריה:פורטוגזים שנולדו ב-1991